Robert Silverberg

Robert Silverberg (* 15. január 1935, Brooklyn, New York) je americký spisovateľ známy predovšetkým vedecko-fantastickou tvorbou. Je to mnohonásobný držiteľ cien Hugo a Nebula.

Život 
Silverberg, od malička dychtivý čitateľ, začal posielať poviedky do vedecko-fantastických časopisov už ako mladý tínedžer. Navštevoval Kolumbijskú univerzitu, kde v roku 1956 získal titul A.B. z anglickej literatúry. Počas štúdia pokračoval v písaní vedeckej fantastiky. Jeho prvý vydaný román, kniha pre mládež Revolt on Alpha C sa objavila v roku 1955 a hneď nasledujúci rok získal svojho prvého Huga za najlepšieho nováčika. Počas nasledujúcich štyroch rokov, podľa jeho vlastných výpočtov, napísal milión slov ročne je rôzne časopisy a a Ace Doubles. V roku 1959, po kolapse trhu s vedeckou fantastikou, Silverberg preorientoval svoju tvorbu do iných oblastí: od starostlivo preskúmanej histórie až po ľahké porno pre Nightstand Books.

V polovici 60-tych rokov, keď vedecko-fantastickí autori začali mať väčšie literárne ambície, Frederik Pohl, v tej dobe šéfredaktor troch vedecko-fantastických časopisov, ponúkol Silverbergovi voľnú ruku pri písaní pre jeho časopisy. To Silverberga inšpirovalo, aby sa vrátil k písaniu, kládol väčší dôraz na hĺbku postáv a ich sociálne zázemie a použil prvky modernej literatúry, ktorú študoval na univerzite.

Knihy z tohto obdobia vysoko prevyšujú jeho prvé práce. Azda prvou prácou „nového“ Silverberga bol román postavený na poviedkach vydaných v časopise Galaxy s názvom To Open the Sky, v ktorej nové náboženstvo pomôže ľuďom na ceste ku hviezdam. Nasledoval román Downward to the Earth, možno prvá postkoloniálna sci-fi kniha, kniha pod vplyvom Josepha Conrada, ktorej sa správca terraformovania (prispôsobenia prostredia zemským podmienkam) mimozemského sveta po skončení vracia späť. Iné, kritikmi aj čitateľmi dobré prijaté, práce z tohto obdobia sú romány To Live Again, v ktorom sa môže zachovať osobnosť mŕtveho človeka; The World Inside, pohľad na preľudnenú budúcnosť; a Dying Inside, príbeh telepata, ktorý stratí svoje schopnosti.

Silverberg bol po vysoko produktívnych rokoch unavený, mal problémy so štítnou žľazou a navyše mu vyhorel dom. V roku 1972 sa presťahoval z rodného New Yorku na Západné pobrežie Spojených štátov a v roku 1975 ohlásil koniec spisovateľskej kariéry. Vrátil sa v roku 1980, ako inak, s Lord Valentine's Castle, s panoramatickým dobrodružstvom na cudzej planéte, ktoré sa stalo základom série, ktorú píše dodnes.

Ocenenia 
V roku 1969 bola jeho Nightwings ocenená cenou Hugo ako najlepšia novela. V roku 1970 získal Nebulu za poviedku Passengers a ďalšie v nasledujúcom roku za román A Time of Changes a poviedku Good News from the Vatican a ďalšiu v roku 1975 za novelu Born with the Dead. V roku 1970 bol čestným hosťom na Svetovom kongrese vedeckej fantastiky.

Bibliografia

Série

Nidorian (písaná ako Robert Randall) 

 (1957) The Shrouded Planet
 (1959) The Dawning Light

Lord Valentine 
 (1980) Lord Valentine's Castle
 (1983) Lord of Darkness 
 (1983) Majipoor Chronicles
 (1983) Valentine Pontifex

New Springtime 
 (1988) At Winter's End
 (1989) The Queen of Springtime

Fire in Winter (spolu s Karen Haber) 
 (1989) The Mutant Season

Lord Prestimion 
 (1996) Sorcerers of Majipoor
 (1999) Lord Prestimion
 (2001) The King of Dreams

Romány 

 (1955) Revolt on Alpha C
 (1957) Master of Life and Death 
 (1958) Aliens from Space – písal pod pseudonymom David Osborne
 (1963) Time of the Great Freeze
 (1967) To Open the Sky
 (1967) Those Who Watch
 (1967) The Time Hoppers
 (1967) Thorns 
 (1968) The Man in the Maze 
 (1969) To Live Again
 (1969) Across a Billion Years 
 (1969) Downward to the Earth
 (1969) Nightwings 
 (1969) Three Survived
 (1969) Up the Line (1969)
 (1970) Tower of Glass
 (1970) Hawksbill Station
 (1971) A Time of Changes 
 (1971) The World Inside
 (1972) The Book of Skulls
 (1972) Dying Inside
 (1975) The Stochastic Man
 (1984) Gilgamesh the King 
 (1985) Tom O'Bedlam
 (1986) Star of Gypsies 
 (1991) To the Land of the Living
 (1991) Thebes of the Hundred Gates
 (1992) The Positronic Man (spolu s Isaacom Asimovom)
 (1992) The Ugly Little Boy (spolu s Isaacom Asimovom)

 (1997) The Alien Years
 (2003) Roma Eterna

Zbierky poviedok 
 (1987) The Pardoner's Tale

Náučné 
 (1962) Lost Cities and Vanished Civilizations
 (1968) Mound-Builders of Ancient America

Externé odkazy 
Zoznam kníh Roberta Silverberga

Spisovatelia USA
Spisovatelia science-fiction USA
Osobnosti z Brooklynu